Magasinet ble grunnlagt av søstrene Shazia Sarwar og Mahmona Khan i 1995, og første nummer på 30 sider ble utgitt i 500 eksemplarer av 14 studenter i januar 1996. Opplaget økte til 1000 eksemplarer, og magasinet ble utgitt et par ganger i året til og med 1998. Magasinet ble re-lansert som nettmagasin 1. januar 2007, og samtidig ble prisen «Årets norsk-pakistaner» etablert for å hedre norsk-pakistanske forbilder. Første prisutdeling foregikk på Internasjonalt kulturmuseum, med utdeling av et kunstverk av Tone Brenden.